У сваім слове да вернікаў біскуп нагадаў пра важнасць выканання Божых запаведзяў. Мы не заўсёды іх памятаем, – адзначыў ардынарый, – але Бог залажыў чалавеку асаблівы механізм, які адразу падказвае нам пра іх парушэнне. Гэты механізм – сумленне чалавека. Сумленне, вядома, ёсць і ў няверуючых людзей. Але без веры яно нагадвае дом без падмурка. І людзі, якія не вераць у Бога, проста перастаюць яго слухацца.